
1.
Navedba gradiva, katero se popravlja: 

Informacija o udeležbi ministra za kmetijstvo, gozdarstvo in prehrano dr. Jožeta Podgorška na EXPO 2020 Dubaj, Združeni arabski emirati, 13. do 18. februar 2022 – predlog za obravnavo
2.
Besedilo popravka: 

a)
V točki 7.b (Predstavitev ocene finančnih posledic pod 40.000 EUR), se besedilo spremeni tako, da se glasi:

‘’Ocena stroškov obiska ministra in delegacije MKGP v Združenih arabskih emiratih znaša približno 7.400 evrov. Znesek vključuje stroške, povezane s stroški letalskih kart (približno 2.000 evrov), hotela (približno 4.000 evrov), turističnih taks (približno 200 evrov) in dnevnic (približno 1.200 evrov).

Navedeni stroški se bodo krili s proračunske postavke MKGP, 334410: Materialni stroški. 

Možni so tudi stroški prevozov v Dubaju, katerih višino ne moremo natančno oceniti (odvisno od končnega programa ministra dr. Jožeta Podgorška), stroški na letališču (morebitni hitri oz. VIP prehodi) in morebitni drugi nepričakovani stroški.’’

b)
V 1. točki (Namen dogodka) Priloge se besedilo tretjega odstavka spremeni tako, da se glasi:

''Prav tako se bo med obiskom minister za kmetijstvo, gozdarstvo in prehrano dr. Jože Podgoršek srečal z visokimi predstavniki ZAE in drugih držav. Organizacija bilateralnih srečanj je še v teku.''

c)
V 2. točki (Obrazložitev) Priloge se izbriše zadnji stavek tretjega odstavka. 
d)
V 2. točki (Obrazložitev) Priloge se besedilo petega odstavka spremeni tako, da se glasi:

''Gre za nadaljevanje pogovorov iz novembra 2021, ko se je minister za kmetijstvo, gozdarstvo in prehrano dr. Jože Podgoršek z delegacijo srečal z visokim predstavnikom Ministrstva za podnebne spremembe in okolje ZAE Saifom Mohammedom Alsharo. Pogovor je bil osredotočen na sodelovanje med državama na področju kmetijskih in živilskih proizvodov ter na področje prenosa znanja, predvsem v smislu izmenjave strokovnjakov oziroma sodelovanja med strokovnimi inštitucijami. Ob tokratnem obisku ministra za kmetijstvo, gozdarstvo in prehrano dr. Jožeta Podgorška v ZAE se načrtuje podpis Memoranduma o razumevanju med MKGP RS ter Ministrstvom za podnebne spremembe in okolje ZAE. Ministrstvi bosta na podlagi memoranduma razvijali sodelovanje na naslednjih področjih: trajnostni razvoj podeželja; trajnostna proizvodnja hrane; varnost hrane, veterinarsko področje in fitosanitarna vprašanja; spodbujanje trgovine s kmetijskimi proizvodi in investicij. Na srečanju bo minister za kmetijstvo, gozdarstvo in prehrano dr. Jože Podgoršek ministrici za podnebne spremembe in okolje ZAE Mariam Bint Mohammed Al Mheiri predal seznam slovenskih strokovnjakov in strokovnih institucij, ki so izrazili interes za sodelovanje z ZAE.''
e)
V 2. točki (Obrazložitev) Priloge se izbriše besedilo sedmega, osmega, devetega, desetega, enajstega in dvanajstega odstavka.
f)
V točki 3 (Finančne posledice), se besedilo spremeni tako, da se glasi:

‘’Ocena stroškov obiska ministra in delegacije MKGP v Združenih arabskih emiratih znaša približno 7.400 evrov. Znesek vključuje stroške, povezane s stroški letalskih kart (približno 2.000 evrov), hotela (približno 4.000 evrov), turističnih taks (približno 200 evrov) in dnevnic (približno 1.200 evrov).

Navedeni stroški se bodo krili s proračunske postavke MKGP, 334410: Materialni stroški. 

Možni so tudi stroški prevozov v Dubaju, katerih višino ne moremo natančno oceniti (odvisno od končnega programa ministra dr. Jožeta Podgorška), stroški na letališču (morebitni hitri oz. VIP prehodi) in morebitni drugi nepričakovani stroški.’’

g)
V 4. točki (Delegacija) Priloge se izbriše besedilo drugega odstavka.

h)
Gradivu se doda priloga z naslovom Memorandum o soglasju med Ministrstvom za kmetijstvo, gozdarstvo in prehrano Republike Slovenije ter Ministrstvom za podnebne spremembe in okolje Združenih arabskih emiratov o trajnostnem razvoju in prehranskih sistemih (v angleškem jeziku).
S spoštovanjem, 




dr. Jože Podgoršek




         minister 

